Standarta grozījuma apstiprināšana ar aizsargātu nosaukumu apzīmēta vīna nozares produkta specifikācijā: paziņojuma publicēšana saskaņā ar Komisijas Deleģētās regulas (ES) 2019/33 17. panta 2. un 3. punktu.

(2022/C 272/05)

Šis paziņojums publicēts saskaņā ar Komisijas Deleģētās regulas (ES) 2019/33 (1) 17. panta 5. punktu.

PAZIŅOJUMS PAR STANDARTA GROZĪJUMU, AR KO GROZA VIENOTO DOKUMENTU

“Pfalz”

PDO-DE-A1272-AM01

Paziņojuma datums: 20.4.2022.

APSTIPRINĀTĀ GROZĪJUMA APRAKSTS UN PAMATOJUMS

1. Vīna/vīnkopības produktu apraksts un analītiskās un/vai organoleptiskās īpašības

Apraksts

Grozījums attiecas uz tāda Qualitätswein (kvalitatīva vīna) minimālo dabisko spirta saturu un minimālo misas svaru (pārcelts no produkta specifikācijas 5.1. punkta uz 3.2. punktu), kurš gatavots no vīnogu šķirnes “Dornfelder” gados ar ārkārtējiem laikapstākļiem.

No šķirnes “Dornfelder” gatavotā Qualitätswein standarta vērtības: potenciālais spirta saturs 8,8 tilp. % / 68° pēc Eksles (Oechsle) skalas.

PAPILDINĀJUMS

“Ar atzītās apvienības “Schutzgemeinschaft Pfalz” (Vīna “Pfalz” aizsardzības apvienības) valdes lēmumu gados ar ārkārtējiem laikapstākļiem var noteikt, ka vīnogu šķirnes “Dornfelder” gadījumā minimālā dabiskā spirta satura / minimālā misas svara vērtības var būt šādas: 8,3 tilp. % spirta / 65° pēc Eksles skalas. Šāda kārtība attiecas tikai uz to ražas gadu, par kuru lēmums pieņemts. Aizsardzības apvienības lēmumu paziņo, izmantojot piemērotus publicēšanas līdzekļus.”

Dažādie produkti ir identificēti pēc nosaukumiem, un ir norādīta informācija par to minimālo dabisko spirta saturu / minimālo misas svaru, kā arī to organoleptisko īpašību apraksts.

PAPILDINĀJUMS

“Ar ACVN “Pfalz” apzīmēta un bez bagātināšanas ražota vīna kopējais spirta saturs drīkst pārsniegt 15 tilp. %.”

Pamatojums

Šķirnes “Dornfelder” vīnogu minimālā spirta satura / minimālā misas svara nelielā samazinājuma mērķis ir atļaut ražu novākt agrāk un tādā veidā minimalizēt jaunu kaitīgo organismu negatīvo ietekmi. Piemēram, 2014. gadā agrīnās sarkanogu šķirnes apdraudēja punktspārnu augļmuša. Ražas novākšanas novilcināšana, pamatojoties uz līdz šim piemērojamo minimālo misas svaru, var ievērojami pazemināt šādos gados novākto vīnogu kvalitāti un samazināt to daudzumu.

Organoleptisko īpašību apraksti ir padarīti niansētāki, lai labāk atspoguļotu dažādos produktus.

Bez bagātināšanas ražotu vīnu kopējais spirta saturs aprakstam pievienots, izmantojot ES regulas atvērtības klauzulu.

2. Vīna vīnogu šķirnes

Apraksts

Līdz šim bijušas uzskaitītas šādas vīnogu šķirnes:

baltvīni

“Albalonga”, “Auxerrois”, “Bacchus”, “Chardonnay”, “Ehrenbreitsteiner”, “Ehrenfelser”, “Faberrebe”, “Früher Malingre”, “Gelber Muskateller”, “Grüner Veltliner”, “Hölder”, “Huxelrebe”, “Johanniter”, “Juwel”, “Kanzler”, “Kerner”, “Kernling”“Mariensteiner”, “Morio-Muskat”, “Müller-Thurgau”, “Muskat-Ottonel”, “Nobling”, “Optima”, “Orion”, “Ortega”, “Perle”, “Phoenx”, “Prinzipal”, “Regner”, “Reichensteiner”, “Rieslaner”, “Riesling”, “Roter Elbling”, “Roter Gutedel”, “Roter Muskateller”, “Roter Traminer”, “Ruländer” (“Grauer Burgunder”), “Saphira”, “Sauvignon Blanc”, “Scheurebe”, “Schönburger”, “Siegerrebe”, “Silvaner”, “Sirius”, “Solaris”, “Staufer”, “Weißer Burgunder”, “Weißer Elbling”, “Weißer Gutedel”, “Würzer”;

sarkanvīni

“Accent”, “Acolon”, “Allegro”, “Blauer Frühburgunder”, “Blauer Limberger”, “Blauer Portugieser”, “Blauer Spätburgunder”, “Blauer Trollinger”, “Blauer Zweigelt”, “Bolero”, “Cabernet Carbon”, “Cabernet Carol”, “Cabernet Cortis”, “Cabernet Cubin”, “Cabernet Dorio”, “Cabernet Dorsa”, “Cabernet Franc”, “Cabernet Mitos”, “Cabernet Sauvignon”, “Dakapo”, “Deckrot”, “Domina”, “Dornfelder”, “Dunkelfelder”, “Färbertraube”, “Früher Roter Malvasier”, “Helfensteiner”, “Heroldrebe”, “Merlot”, “Müllerrebe”, “Muskat Hamburg”, “Palas”, “Portugieser”, “Prior”, “Regent”, “Rondo”, “Saint-Laurent”, “Syrah”.

GROZĪJUMS

Ir pievienotas šādas šķirnes:

baltvīni

“Blauer Silvaner”, “Bronner”, “Cabernet Blanc”, “Calardis Blanc”, “Chardonnay rosé”, “Felicia”, “Früher Roter Malvasier”, “Goldmuskateller”, “Goldriesling”, “Hibernal”, “Muscaris”, “Osteiner”, “Roter Müller-Thurgau”, “Roter Riesling”, “Ruländer”, “Sauvignon Gryn”, “Sauvignon Sary”, “Sauvitage”, “Souvignier Gris”, “Trebbiano di Soave”, “Villaris”;

sarkanvīni

“Baron”, “Blauburger”, “Cabernet Cantor”, “Cabertin”, “Calandro”, “Muskattrollinger”, “Pinotin”, “Piroso”, “Reberger”, “Rosenmuskateller”, “Tauberschwarz”, “Wildmuskat”.

Ir pievienoti vīnogu šķirņu sinonīmi.

Ir svītrotas šādas šķirnes:

baltvīni

“Mariensteiner”;

sarkanvīni

“Muskat Hamburg”;

“Früher Roter Malvasier” (nepareizais saraksts).

Pamatojums

Vīnogu šķirņu saraksts ir papildināts, jo tas bija nepilnīgs un tajā būtu jāiekļauj visas līdz šim klasificētās šķirnes, kas sastopamas audzēšanas apgabalā. Šķirne “Mariensteiner” ir svītrota, jo tā nav atļauta šķirne ne Federālā Augu šķirņu biroja sarakstā, ne federālās zemes noteikumos. “Muskat Hamburg” ir galda vīnogu šķirne, tāpēc tā nav atļauta. Šķirne “Früher Roter Malvasier” no sarkanvīniem izmantojamo šķirņu saraksta ir svītrota, jo to izmanto baltvīnu ražošanā.

3. Saskaņā ar ES vai valsts tiesību aktiem piemērojamās prasības

Apraksts

Produkta specifikācijas 9. punktā (kas kļūst par 10. punktu) ir izklāstītas papildu prasības attiecībā uz marķējumu.

Mazākas ģeogrāfiskās vienības

PAPILDINĀJUMS

“Turklāt vīndārzu reģistrs nodrošina sarakstu, kurā uzskaitīti tādu apgabalu, lielu vīndārzu, atsevišķu vīndārzu un atvērto lauku sistēmu nosaukumi, ko var izmantot kā mazākas ģeogrāfiskās vienības. Vietu un apgabalu robežas tajā norādītas kadastrālo numuru veidā (kadastrālā vienība, kadastrālā apakšvienība, atklāta lauka sistēma, zemesgabals). To pārvalda Reinzemes-Pfalcas Lauksaimniecības kamera. Vīndārzu reģistrs ir izveidots un tiek uzturēts, pamatojoties uz:

— Vīna likuma (Weingesetz) 23. panta 3. un 4. punktu;

— Rīkojuma par vīnu (Weinverordnung) 29. pantu;

— Reinzemes-Pfalcas Likumu par vietu un apgabalu noteikšanu un vīndārzu reģistru (Vīndārzu likumu) (Landesgesetz über die Festsetzung von Lagen und Bereichen und über die Weinbergsrolle (Weinlagengesetz));

— 2. panta 16. punktu Reinzemes-Pfalcas Rīkojumā par pienākumiem vīna nozares tiesību aktu jomā (Landesverordnung über Zuständigkeiten auf dem Gebiet des Weinrechts).

Mazāku ģeogrāfisko vienību robežas drīkst mainīt tikai ar kompetento organizāciju piekrišanu saskaņā ar Vīna likuma 22.g pantu, un kompetentajām organizācijām par jebkādām izmaiņām jāpaziņo Federālajam lauksaimniecības un pārtikas birojam.”

Pamatojums

Noteikumi par marķēšanu būtu jāpapildina tā, lai tie attiektos uz mazākām ģeogrāfiskām vienībām un lai tos saskaņotu ar spēkā esošajiem tiesību aktiem.

4. Apgabala robežas noteikšana

Apraksts

Ar ACVN “Pfalz” apzīmētā produkta apgabala robeža ir mainīta.

PAPILDINĀJUMS

“Apgabals aptver Vorderpfalz/Rheinpfalz, t. i., tas plešas no Pfalcas meža kalnu malas rietumos pāri Haardtrand līdz Vorderpfalz zemienei, kas aizņem centrālo un austrumu daļu. Vīnkopība galvenokārt notiek Haardtrand un lesa klātās upstarpās un plakankalnēs. Reģions dabiski robežojas ar Haardtrand rietumos, Reinu austrumos, Elzasu (Francijā) vai Bienwald dienvidos, Worms ziemeļaustrumos un Kirchheimbolanden, Stetten, Gauersheim un Zellertal, ieskaitot Albisheim, Einselthum un Zell pašvaldību teritoriju, ziemeļrietumos.”

Ir uzskaitītas atsevišķo pašvaldību teritorijas, iekļaujot kadastrālās vienības.

Precīzu noteikto robežu var redzēt kartēs, kurās parādīti attiecīgo pašvaldību teritorijā ietilpstošie vīndārzi, ko norobežo zemesgabali. Minētās kartes var aplūkot tīmekļvietnē www.ble.de/eu-qualitaetskennzeichen-wein.

Pamatojums

Šīs izmaiņas apgabala robežās ir labi pārdomātas, un to mērķis ir novērst būtiskus nelabvēlīgus apstākļus Pfalcas reģiona vīnkopībai, lauksaimniecībai un iekoptajai ainavai, kas izveidojusies laika gaitā. Tas ir tāpēc, ka vīnkopība Pfalcā gadsimtu gaitā ir attīstījusies attiecīgo kadastrālo vienību konkrētajās ģeogrāfiskajās robežās, kā tas ir bijis visos tradicionālajos Eiropas vīnkopības apgabalos.

Apgabala robežas noteikšanas pamatojums ir sīkāk izklāstīts turpmāk.

Norobežoti vīndārzi ir vajadzīgi kvalitātes nodrošināšanai, jo īpaši saistībā ar augu aizsardzības pasākumiem.

Vīnkopībā izmantotie augu aizsardzības pasākumi ne vienmēr ir piemēroti citām kultūrām un otrādi. Tāpēc vīndārzu atrašanās līdzās zemei, ko izmanto citiem mērķiem, rada problēmas, no kurām būtu pēc iespējas jāvairās.

— Jo mazāk saskares punktu starp vīnkopībai izmantoto zemi un citiem mērķiem izmantoto zemi (aramzemi, augļkopības platībām, ganībām utt.), jo mazāka ir saistītā negatīvā ietekme uz vīnogulāju audzēšanu un kvalitāti.

Tas saistīts ar specifiskajām apsaimniekošanas prasībām vīnkopības jomā un jo īpaši augu aizsardzības jomā. Izmantotie augu aizsardzības līdzekļi dažkārt ievērojami atšķiras, jo īpaši attiecībā uz mērķi, kas ar tiem jāsasniedz, atļauju piešķiršanu konkrētai kultūrai un nogaidīšanas periodiem.

— Pat ja augu aizsardzības līdzekļi tiek izmantoti pareizi, tie var nonākt blakus esošos zemesgabalos ar atšķirīgu izmantojumu, tādējādi radot nevēlamu veģetatīvu kaitējumu nemērķa apgabalos vai konkrētu atlieku klātbūtnes dēļ pasliktinot produktu kvalitāti un tirgojamību. Piemēram, ja, izmantojot sistēmiskas darbības herbicīdus blakus esošos apgabalos, veidojas nevēlama nonese un ja šāda kontaminācija rodas pirms vīnogulāju ziedēšanas, var tikt ietekmēta augļu aizmešanās. Izmantojot kontaktherbicīdus, nevēlama nonese var izraisīt skartās lapotnes/dzinumu apdegumus. Problēmas var radīt arī vīnkopībā izmantoto fungicīdu nokļūšana blakus esošā aramzemē. Tas Pfalcā būtu īpaši problemātiski, jo ar ACVN “Pfalz” apzīmētā produkta apgabals robežojas ar Vācijas lielāko vienlaidu apgabalu, kurā audzē dārzeņus. Šis lielais specializēto kultūru īpatsvars vēl jo vairāk liek vīndārzus skaidri nošķirt no lauksaimniecības platībām, kā tas ir bijis līdz šim. Tā kā izmantotie augu aizsardzības līdzekļi dažām šajā apgabalā audzētajām kultūrām nav atļauti, atlieku pētījumos, pamatojoties uz precīzu analīzi un zemām maksimāli pieļaujamajām atlieku robežvērtībām, var konstatēt, ka produkcija, jo īpaši svaigi dārzeņi, nav piemērota laišanai tirgū. Tas pats attiecas uz vara preparātiem, ko izmanto bioloģiskā vīna ražošanā. Šādi gadījumi praksē notiek bieži, un tāpēc no tiem būtu jāvairās.

Pašreizējie kultūraugu aizsardzības pasākumi var nodarīt kaitējumu gan aramzemei, gan vīndārziem.

Norobežotos vīndārzos var izmantot rezultatīvas apsaimniekošanas un aizsardzības metodes vīnkopības jomā.

Lai nodrošinātu augstas kvalitātes vīnu ilgtspējīgu ražošanu, svarīgas ir zemas ietekmes augu aizsardzības stratēģijas, kuras rada ieguvumus attiecībā uz kvalitāti, vidi un ekonomiku.

— Labs piemērs ir feromonu izmantošana vīnogulāju tinēju apkarošanā. Šis aizsardzības pasākums darbojas tikai tad, ja feromonu slazdi, kas vajadzīgi šo kaitīgo organismu apmānīšanai un vairošanās ierobežošanai, tiek izvietoti pēc iespējas plašākā teritorijā. Šajā sakarā radušās izmaksas ir daudz mazākas, ja nenotiek divkārša slazdu uzstādīšana vīndārza malās (uz robežas ar citu kultūru, citu izmantojumu vai cita augāja platībām). Taču to var panākt tikai tad, ja vīndārzs ir norobežots.

— Norobežoti vīndārzi ir vajadzīgi arī no tehniskā un ekonomiskā viedokļa, lai aizsargātu gatavās vīnogas no kaitējuma, ko tām nodara putni, jo tas ir vienīgais veids, kā nodrošināt rezultatīvu aizsardzību.

— Norobežoti vīndārzi palīdz novērst arī medījumdzīvnieku radīto kaitējumu. No vīnkopības perspektīvas ļoti svarīga/vajadzīga ir medījumdzīvnieku populācijas ierobežošana, jo kaitējums, ko šādi dzīvnieki nodara vīndārziem, Reinzemē-Pfalcā netiek kompensēts automātiski. Norobežoti vīndārzi mazina arī ziņojamā Āfrikas cūku mēra uzliesmojumu risku, kas ievērojami apdraud lopkopību Vācijā. Cīņa ar mežacūkām norobežotos vīndārzos ir vienkāršāka un lētāka nekā apgabalos, kurus izmanto dažādu kultūru (piemēram, vīnogu, laukaugu un augļu) audzēšanai un kuros mežacūkām ir patvēruma vietas un barības avoti.

— Arvien nozīmīgāka kļūst vīndārzu, jo īpaši jaunu vīndārzu, pilienveida apūdeņošanas prakse, ko izmanto vīnogulāju audzēšanai. Šajā saistībā norobežoti vīndārzi ir ieguvums, kad jābūvē vajadzīgā infrastruktūra (akas, caurules u. c.) un jānodrošina tās darbība. Gan kopīgā ūdens ieguve, gan kopīgo pārvades un sadales līniju izmantošana šādos vīndārzos ir efektīvāka un lētāka.

— Prasības attiecībā uz ceļu tīkliem vīndārzos atšķiras no prasībām, kas attiecas, piemēram, uz aramzemi. Tāpēc iepriekšējos vīndārzos, kuros ir vīnkopībai paredzēta ceļu struktūra, zemi var būt neiespējami vai ļoti grūti izmantot aramzemei un/vai ganībām. Tas ir tāpēc, ka vīndārzi parasti nav paredzēti lielu un smagu transportlīdzekļu un mašīnu izmantošanai, bet tie ir vajadzīgi un tiek izmantoti, lai koptu zemi, audzējot laukaugus. Ja visi šie ceļi būtu jāierīko tā, lai izturētu smagākas kravas, visiem zemes īpašniekiem šajā apgabalā tiktu uzlikts lielāks finansiālais slogs. Ar ACVN “Pfalz” apzīmēto produktu un tā reputāciju raksturo iekoptā ainava, kas veidojusies laika gaitā, un dabiskā ainava, kurā ietilpst tradicionālie vīndārzi.

— Vietējiem iedzīvotājiem, reģiona vīna nozares pārstāvjiem, speciālistiem un arī patērētājiem Pfalcas vīna reģions saistās ar vīnkopību tradicionālajos vīndārzos, kuri veido ainavu, jo īpaši tāpēc, ka tajā atrodas lielākais vienlaidu vīndārzu apgabals. Šī asociācija ir saskatāma arī tajā, ka vīna reklāmās, iepazīstinot ar vīnkopības reģionu, regulāri tiek izmantoti attēli, kas uzņemti tradicionālajos vīndārzos.

— Zemes izmantošana tradicionālajai aramzemei mainītu raksturīgo dabisko ainavu un ietekmētu izveidojušos iekopto ainavu.

— Vīnam — kopā ar tradicionālo vīnkopības reģionu un tradicionālajiem vīndārziem — ir liela nozīme arī tūrismā.

— Specializētās publikācijās prezentēti vīni, kas spēcīgi ietekmē ar ACVN “Pfalz” apzīmētā vīna atzīšanu un reputāciju, bieži vien ir iegūti tradicionālos vīndārzos (citstarp Schweigener Sonnenberg, Birkweiler Kastanienbusch, Forster Kirchenstück, Kallstadter Saumagen).

— Tāpēc mazumtirgotāji un patērētāji pozitīvi vērtē ar ACVN “Pfalz” apzīmēto vīnu. Pērkot un dzerot Pfalcas vīnus, patērētāji iztēlojas tradicionālos vīndārzus, un dažkārt iztēli pastiprina iespējama brīvdienu pieredze. Tas padara ar ACVN “Pfalz” apzīmēto vīnu īpašu un unikālu.

— Daudzus tradicionālos vīndārzus varētu apdraudēt nevēlama aizaugšana ar krūmiem, jo, ņemot vērā vīndārzu nelielo platību, īpašības un to, ka bieži vien tajos ir ļoti grūti izmantot lielākas mašīnas, tie nav piemēroti citiem mērķiem kā vien vīnkopībai. Šāda attīstība kaitētu vīnkopības apgabalam jau no tīri estētiskā viedokļa un tātad arī no tūrisma un ekonomikas viedokļa. Turklāt šajos nekoptajos apgabalos varētu sākties spontāna kaitīgo organismu saimniekaugu (piemēram, kazeņu) augšana, kuras dēļ tajos veidotos punktspārnu augļmušas un citu nevēlamu kaitīgo organismu kolonijas. Šādi kaitīgie organismi apdraudētu vīnogu veselību un kvalitāti blakus esošajos vīndārzos.

No iepriekš izklāstītā pamatojuma izriet, ka vīndārzu kultivēšana apvienotā un, vēlams, norobežotā vietā sniedz daudz dažādu priekšrocību vīndārzu īpašniekiem un operatoriem, kā arī videi. Tāpēc, ņemot vērā daudzos iepriekš izklāstītos trūkumus, sadrumstaloto vīndārzu jau tā zemajam īpatsvaram nevajadzētu vēl vairāk samazināties.

5. Kontroles iestādes

Apraksts

Papildinājums produkta specifikācijas 10. punktā (kas kļūst par 11. punktu) attiecībā uz norīkotajām kontroles iestādēm un to uzdevumiem.

PAPILDINĀJUMS

“Lauksaimniecības kamerai pārbaužu veikšanā palīdz:

Landesuntersuchungsamt Rheinland-Pfalz (Reinzemes-Pfalcas Testēšanas birojs) Mainzer Straße 112 56068 Koblenz

Tālr. 02 61/91 49-0

Fakss 02 61/91 49 19-0

E-pasts: poststelle@lua.rlp.de”.

Pamatojums

Kā kontroles iestāde būtu jāpievieno Testēšanas birojs, jo tas šajā apgabalā veic pārbaudes.

6. Cits

Apraksts

Redakcionālas izmaiņas saskaņā ar ES prasībām.

Pamatojums

Redakcionālas izmaiņas bija jāveic, lai nodrošinātu atbilstību ES prasībām.

VIENOTAIS DOKUMENTS

1. Produkta nosaukums

Pfalz

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

5. Kvalitatīvs dzirkstošais vīns

8. Pusdzirkstošais vīns

4. Vīna vai vīnu apraksts

1. Qualitätswein (kvalitatīvs vīns), baltvīns

ĪSS APRAKSTS

Pfalcā tradicionāli ražo baltvīnus, sarkanvīnus un sārtvīnus, kā arī ierobežotā daudzumā — Rotling vīnus. Šo veidu vīnus var tirgot arī ar nosaukumu Prädikatswein (vīns ar īpašu apzīmējumu). Turklāt ar ACVN “Pfalz” apzīmētus produktus drīkst izmantot pusdzirkstošā vīna un Qualitätsschaumwein (kvalitatīva dzirkstošā vīna) ražošanai.

Baltvīni

Parasti šo vīnu aromāts ir no augļaina un svaiga līdz augļainam un eksotiskam. Atkarībā no vīnogu šķirnes un nogatavināšanas prakses tiem var piemist zaļu augļu aromāts, pikanta garša un dūmu un minerālu notis. Atkarībā no vīndarības procesa un tā, vai vīns bijis saskarē ar koksni, buķeti var papildināt vaniļas, grauzdējuma un kokosriekstu aromāts. Reduktīvās nogatavināšanas paņēmienu rezultātā vīns var iegūt krama un trifeļu aromātus, savukārt oksidatīvās nogatavināšanas paņēmienu rezultātā — oksidētus ābolu un riekstu aromātus.

Vīniem raksturīgs līdzsvars starp skābumu un saldumu, un parasti tajos ir apvienots pilnmiesīgums ar izteiktu vai mērenu skābumu.

Vīnu krāsa parasti ir no gaiši dzeltenas ar zaļām nokrāsām līdz salmu un zeltaini dzeltenai. Atkarībā no vīnogu šķirnes tiem var būt arī gaiši sarkana nokrāsa.

Ar ACVN “Pfalz” apzīmēta un bez bagātināšanas ražota vīna kopējais spirta saturs drīkst pārsniegt 15 tilp. %.

Ja attiecībā uz analītiskajām īpašībām skaitlis nav norādīts, piemēro pašlaik spēkā esošos tiesību aktus.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

2. Qualitätswein (kvalitatīvs vīns), sarkanvīns

ĪSS APRAKSTS

Pfalcā tradicionāli ražo baltvīnus, sarkanvīnus un sārtvīnus, kā arī ierobežotā daudzumā — Rotling vīnus. Šo veidu vīnus var tirgot arī ar nosaukumu Prädikatswein (vīns ar īpašu apzīmējumu). Turklāt ar ACVN “Pfalz” apzīmētus produktus drīkst izmantot pusdzirkstošā vīna un Qualitätsschaumwein (kvalitatīva dzirkstošā vīna) ražošanai.

Sarkanvīni

Šiem vīniem īpaši raksturīgs ogu un sarkano augļu aromāts. Tiem var piemist arī zaļu augļu aromāts. Atkarībā no nogatavināšanas metodes un no tā, vai vīns ir izturēts koka traukos, buķeti var papildināt pikanti aromāti, piemēram, vaniļas un grauzdējuma notis, šokolādes un kokosriekstu aromāti, kā arī reduktīvas — piemēram, krama un trifeļu, — notis. Šos parasti pilnmiesīgos vīnus raksturo to maigais līdz ievērojamais skābums.

To sarkanā krāsa parasti ir no gaišas ķiršsarkanas līdz tumšai plūškoka ogu krāsai.

Ar ACVN “Pfalz” apzīmēta un bez bagātināšanas ražota vīna kopējais spirta saturs drīkst pārsniegt 15 tilp. %.

Ja attiecībā uz analītiskajām īpašībām skaitlis nav norādīts, piemēro pašlaik spēkā esošos tiesību aktus.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

3. Qualitätswein (kvalitatīvs vīns), sārtvīns, Weißherbst, Blanc de Noir

ĪSS APRAKSTS

Pfalcā tradicionāli ražo baltvīnus, sarkanvīnus un sārtvīnus, kā arī ierobežotā daudzumā — Rotling vīnus. Šo veidu vīnus var tirgot arī ar nosaukumu Prädikatswein (vīns ar īpašu apzīmējumu). Turklāt ar ACVN “Pfalz” apzīmētus produktus drīkst izmantot pusdzirkstošā vīna un Qualitätsschaumwein (kvalitatīva dzirkstošā vīna) ražošanai.

Sārtvīns, Weißherbst un Blanc de Noir vīns

Šo veidu vīnu ražo no ātri izspiestām sarkanogu šķirņu vīnogām. Blanc de Noir vīniem raksturīgs baltvīnu krāsu spektrs, savukārt sārtvīnu un Weißherbst vīnu krāsa parasti ir no gaiši rozā līdz spilgti sarkanai. Tā kā misa tiek nogatavināta tāpat kā baltvīns, šiem vīniem parasti piemīt augļains un svaigs ogu un sarkano un balto/dzelteno augļu aromāts. Atkarībā no izmantotās vīnogu šķirnes vīniem var piemist arī zaļo piparu un garšaugu notis un, ja tie nogatavināti koka traukos, vaniļas, grauzdējuma un kokosriekstu notis. Sārtvīniem ir mērenāks spirta saturs, un garšas ziņā tie var radīt spēcīgāku skābuma sajūtu.

Ar ACVN “Pfalz” apzīmēta un bez bagātināšanas ražota vīna kopējais spirta saturs drīkst pārsniegt 15 tilp. %.

Ja attiecībā uz analītiskajām īpašībām skaitlis nav norādīts, piemēro pašlaik spēkā esošos tiesību aktus.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

4. Qualitätswein (kvalitatīvs vīns), Rotling

ĪSS APRAKSTS

Pfalcā tradicionāli ražo baltvīnus, sarkanvīnus un sārtvīnus, kā arī ierobežotā daudzumā — Rotling vīnus. Šo veidu vīnus var tirgot arī ar nosaukumu Prädikatswein (vīns ar īpašu apzīmējumu). Turklāt ar ACVN “Pfalz” apzīmētus produktus drīkst izmantot pusdzirkstošā vīna un Qualitätsschaumwein (kvalitatīva dzirkstošā vīna) ražošanai.

Rotling vīni

Šos vīnus gatavo, sajaucot sarkanās un baltās vīnogas vai misu. Organoleptisko īpašību ziņā tie ir ļoti līdzīgi sārtvīniem.

Ar ACVN “Pfalz” apzīmēta un bez bagātināšanas ražota vīna kopējais spirta saturs drīkst pārsniegt 15 tilp. %.

Ja attiecībā uz analītiskajām īpašībām skaitlis nav norādīts, piemēro pašlaik spēkā esošos tiesību aktus.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Prädikatswein Kabinett (vīns ar īpašo apzīmējumu “Kabinett”)

ĪSS APRAKSTS

Pfalcā tradicionāli ražo baltvīnus, sarkanvīnus un sārtvīnus, kā arī ierobežotā daudzumā — Rotling vīnus. Šo veidu vīnus var tirgot arī ar nosaukumu Prädikatswein (vīns ar īpašu apzīmējumu).

Prädikatswein Kabinett (vīns ar īpašo apzīmējumu “Kabinett”)

Šiem vīniem parasti ir raksturīgs svaigs un augļains balto, dzelteno un eksotisko augļu aromāts, un tiem var piemist svaigas zāles un pikantuma notis. Tiem ir zems līdz mērens spirta saturs. Tie skaidri parāda to vīnogu šķirņu īpašības, no kurām tie gatavoti, un rada parasti mērenu līdz spēcīgu skābuma sajūtu. To krāsa atbilst attiecīgā Qualitätswein (kvalitatīvā vīna) veida krāsas aprakstam.

Ar ACVN “Pfalz” apzīmēta un bez bagātināšanas ražota vīna kopējais spirta saturs drīkst pārsniegt 15 tilp. %.

Ja attiecībā uz analītiskajām īpašībām skaitlis nav norādīts, piemēro pašlaik spēkā esošos tiesību aktus.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

6. Prädikatswein Spätlese (vīns ar īpašo apzīmējumu “Spätlese”)

ĪSS APRAKSTS

Pfalcā tradicionāli ražo baltvīnus, sarkanvīnus un sārtvīnus, kā arī ierobežotā daudzumā — Rotling vīnus. Šo veidu vīnus var tirgot arī ar nosaukumu Prädikatswein (vīns ar īpašu apzīmējumu).

Prädikatswein Spätlese (vīns ar īpašo apzīmējumu “Spätlese”)

Tā kā šajos vīnos ir lielāks misas svars nekā vīnos ar īpašo apzīmējumu “Kabinett”, tie izteikti parāda to vīnogu šķirņu īpašības, no kurām tie gatavoti, un parasti tie ir pilnmiesīgāki un ar augstāku spirta saturu. Tas īpaši atspoguļojas augļainajā aromātā un saldenajās, pikantajās niansēs. Šo vīnu krāsu spektrs atbilst attiecīgā Qualitätswein (kvalitatīvā vīna) veida krāsu spektram.

Ar ACVN “Pfalz” apzīmēta un bez bagātināšanas ražota vīna kopējais spirta saturs drīkst pārsniegt 15 tilp. %.

Ja attiecībā uz analītiskajām īpašībām skaitlis nav norādīts, piemēro pašlaik spēkā esošos tiesību aktus.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

7. Prädikatswein Auslese (vīns ar īpašo apzīmējumu “Auslese”)

ĪSS APRAKSTS

Pfalcā tradicionāli ražo baltvīnus, sarkanvīnus un sārtvīnus, kā arī ierobežotā daudzumā — Rotling vīnus. Šo veidu vīnus var tirgot arī ar nosaukumu Prädikatswein (vīns ar īpašu apzīmējumu).

Prädikatswein Auslese (vīns ar īpašo apzīmējumu “Auslese”)

Šajos vīnos intensīvi jūtamas to pilnīgi gatavo un pārgatavo vīnogu šķirņu īpašības, no kurām tie gatavoti. Drīkst izmantot ne tikai vīnogas, kas ilgāk gatavojušās uz vīnogulāja, bet arī vīnogas, kuras kļuvušas koncentrētas cēlās puves (Botrytis cineria) dēļ. To buķetē parasti dominē intensīvi augļaini aromāts, kā arī eksotisko augļu, medus un žuvušu augļu nianses. Turklāt tiem parasti ir raksturīgs augsts atlikušā salduma saturs. To krāsa atbilst attiecīgā Qualitätswein (kvalitatīvā vīna) veida krāsas aprakstam.

Ar ACVN “Pfalz” apzīmēta un bez bagātināšanas ražota vīna kopējais spirta saturs drīkst pārsniegt 15 tilp. %.

Ja attiecībā uz analītiskajām īpašībām skaitlis nav norādīts, piemēro pašlaik spēkā esošos tiesību aktus.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

8. Prädikatswein Beerenauslese (vīns ar īpašo apzīmējumu “Beerenauslese”)

ĪSS APRAKSTS

Pfalcā tradicionāli ražo baltvīnus, sarkanvīnus un sārtvīnus, kā arī ierobežotā daudzumā — Rotling vīnus. Šo veidu vīnus var tirgot arī ar nosaukumu Prädikatswein (vīns ar īpašu apzīmējumu).

Prädikatswein Beerenauslese (vīns ar īpašo apzīmējumu “Beerenauslese”)

Šajos vīnos ir augsts cukuru saturs, jo tiem izmanto veselīgas pilnīgi gatavas vai pārgatavas vīnogas, žuvušas vīnogas un koncentrētas, cēlās puves skartas vīnogas. Ja vairāk izmanto cēlās puves skartas vīnogas, daži izmantotajām šķirnēm tipiskie aromāti parasti izzūd fonā, savukārt dominējošāki kļūst medus, žuvušu augļu, žuvušu vīnogu, karameles un eksotisko augļu aromāti. Tā kā šie vīni parasti satur atlikumcukurus, tiem ir ļoti zems vai mērens spirta saturs. Šo vīnu krāsu spektrs atbilst attiecīgā Qualitätswein (kvalitatīvā vīna) veida krāsu spektram.

Ar ACVN “Pfalz” apzīmēta un bez bagātināšanas ražota vīna kopējais spirta saturs drīkst pārsniegt 15 tilp. %.

Ja attiecībā uz analītiskajām īpašībām skaitlis nav norādīts, piemēro pašlaik spēkā esošos tiesību aktus.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

9. Prädikatswein Eiswein (vīns ar īpašo apzīmējumu “Eiswein”)

ĪSS APRAKSTS

Pfalcā tradicionāli ražo baltvīnus, sarkanvīnus un sārtvīnus, kā arī ierobežotā daudzumā — Rotling vīnus. Šo veidu vīnus var tirgot arī ar nosaukumu Prädikatswein (vīns ar īpašu apzīmējumu).

Prädikatswein Eiswein (vīns ar īpašo apzīmējumu “Eiswein”)

Vīndārzā sasalstot ūdenim, cēlā puve vīnogas skar pavisam nedaudz, un to sastāvdaļas ir koncentrētas. Tāpēc ledus vīniem parasti ir lielāks skābums un spēcīgāks izmantoto šķirņu aromāts. Šīs īpašības ir atkarīgas no tā, cik laika paiet, lai sasniegtu vajadzīgo zemo temperatūru, kad vīnogas ir pilnīgi gatavas. Īpaši dominē dzelteno un eksotisko augļu aromāti. Tos papildina saldens, pikants aromāts, piemēram, medus un žuvušu augļu aromāts. To krāsa atbilst attiecīgā Qualitätswein (kvalitatīvā vīna) veida krāsas aprakstam.

Ar ACVN “Pfalz” apzīmēta un bez bagātināšanas ražota vīna kopējais spirta saturs drīkst pārsniegt 15 tilp. %.

Ja attiecībā uz analītiskajām īpašībām skaitlis nav norādīts, piemēro pašlaik spēkā esošos tiesību aktus.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

10. Prädikatswein Trockenbeerenauslese (vīns ar īpašo apzīmējumu “Trockenbeerenauslese”)

ĪSS APRAKSTS

Pfalcā tradicionāli ražo baltvīnus, sarkanvīnus un sārtvīnus, kā arī ierobežotā daudzumā — Rotling vīnus. Šo veidu vīnus var tirgot arī ar nosaukumu Prädikatswein (vīns ar īpašu apzīmējumu).

Prädikatswein Trockenbeerenauslese (vīns ar īpašo apzīmējumu “Trockenbeerenauslese”)

Tā kā tiek izmantotas veselīgas pilnīgi gatavas vai pārgatavas vīnogas, žuvušas vīnogas un koncentrētas, cēlās puves skartas vīnogas, šiem vīniem ir augsts cukuru saturs. Ja vairāk izmanto cēlās puves skartas vīnogas, daži izmantotajām šķirnēm tipiskie aromāti parasti izzūd fonā, savukārt dominējošāki kļūst medus, žuvušu augļu, žuvušu vīnogu, karameles un eksotisko augļu aromāti. Tā kā šie vīni parasti satur atlikumcukurus, tiem ir ļoti zems vai mērens spirta saturs. Šo vīnu krāsu spektrs atbilst attiecīgā Qualitätswein (kvalitatīvā vīna) veida krāsu spektram.

Trockenbeerenauslese vīni no Beerenauslese vīniem atšķiras ar to, ka tiem mēdz būt augstāks cukuru saturs un intensīvāks aromāts un krāsa. Atkarībā no izmantotās vīnogu šķirnes tiem var piemist arī koncentrēts skābums.

Ar ACVN “Pfalz” apzīmēta un bez bagātināšanas ražota vīna kopējais spirta saturs drīkst pārsniegt 15 tilp. %.

Ja attiecībā uz analītiskajām īpašībām skaitlis nav norādīts, piemēro pašlaik spēkā esošos tiesību aktus.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

11. Qualitätsschaumwein (kvalitatīvs dzirkstošais vīns)

ĪSS APRAKSTS

Pfalcā tradicionāli ražo baltvīnus, sarkanvīnus un sārtvīnus, kā arī ierobežotā daudzumā — Rotling vīnus. Šo veidu vīnus var tirgot arī ar nosaukumu Prädikatswein (vīns ar īpašu apzīmējumu). Turklāt ar ACVN “Pfalz” apzīmētus produktus drīkst izmantot pusdzirkstošā vīna un Qualitätsschaumwein (kvalitatīva dzirkstošā vīna) ražošanai.

Qualitätsschaumwein (kvalitatīvs dzirkstošais vīns)

Šos vīnus ražo vai nu no bāzes vīniem (baltvīniem, sārtvīniem, sarkanvīniem, Rotling vīniem), vai no baltvīnu un ātri izspiestu sarkano vīnogu maisījumiem. Mērenais cukuru saturs vīnogās saglabā augstu skābuma saturu. Vīniem ir raksturīgs izmantoto šķirņu aromāts un organoleptiskās īpašības, kas rodas, tos turot uz nogulsnēm pēc otrējās raudzēšanas. Tās var izpausties kā nedaudz riekstainas un briošu atgādinošas notis. Ja bāzes vīnus nogatavina saskarē ar koksni, tiem var piemist grauzdējuma un pikanti aromāti. Parasti Qualitätsschaumwein (kvalitatīvs dzirkstošais vīns) ir svaigs un skābens, un tajā nav izteikti jūtams spirts. Atlikumcukuru saturs ir no tikko manāma līdz ļoti saldam. Vīnu krāsa parasti ir no gaiši dzeltenas ar zaļām nokrāsām līdz liepziedu dzeltenai, bet var būt arī rozā un sarkana.

Kvalitatīvi dzirkstošie vīni ar apzīmējumu “Cremant” parasti ir viegli augļaini un ar spirdzinošu skābumu. Parasti tie ir baltā vai rozā krāsā. Ilgāks minimālais glabāšanas laiks nodrošina izsmalcinātus, krēmīgus, līdzsvarotus dzirkstošos “Cremant” vīnus ar smalkiem burbulīšiem.

Ar ACVN “Pfalz” apzīmēta un bez bagātināšanas ražota vīna kopējais spirta saturs drīkst pārsniegt 15 tilp. %.

Ja attiecībā uz analītiskajām īpašībām skaitlis nav norādīts, piemēro pašlaik spēkā esošos tiesību aktus.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

12. Pusdzirkstošais vīns

ĪSS APRAKSTS

Pfalcā tradicionāli ražo baltvīnus, sarkanvīnus un sārtvīnus, kā arī ierobežotā daudzumā — Rotling vīnus. Šo veidu vīnus var tirgot arī ar nosaukumu Prädikatswein (vīns ar īpašu apzīmējumu). Turklāt ar ACVN “Pfalz” apzīmētus produktus drīkst izmantot pusdzirkstošā vīna un Qualitätsschaumwein (kvalitatīva dzirkstošā vīna) ražošanai.

Pusdzirkstošais vīns

Šiem vīniem ir mērens spirta saturs un smalki burbulīši. Tiem parasti piemīt augļains aromāts un garša, kas tipiska to gatavošanā izmantotajām vīnogu šķirnēm. Visbiežāk izmantotās aromātiskās šķirnes rada ziedainus aromātus, jo īpaši eksotisko augļu notis, kā arī ogu un sarkano augļu notis. Vīnu krāsa parasti ir no gaiši dzeltenas ar zaļām nokrāsām līdz liepziedu dzeltenai, ja izmantotas baltogu šķirnes. Ja izmantotas sarkanogu šķirnes, krāsu spektrs ietver rozā un sarkanu krāsu.

Ar ACVN “Pfalz” apzīmēta un bez bagātināšanas ražota vīna kopējais spirta saturs drīkst pārsniegt 15 tilp. %.

Ja attiecībā uz analītiskajām īpašībām skaitlis nav norādīts, piemēro pašlaik spēkā esošos tiesību aktus.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) Minimālais kopējais skābums Maksimālais gaistošais skābums (miliekvivalentos uz litru) Maksimālais kopējais sēra dioksīda saturs (miligramos uz litru)

5. Vīndarības metodes

5.1. Īpašās vīndarības metodes

1. Visi produkti Īpaša vīndarības metode Piemēro spēkā esošos tiesību aktus.

2. Visi produkti Attiecīgie ierobežojumi vīnu gatavošanā Piemēro spēkā esošos tiesību aktus.

3. Visi produkti Audzēšanas metodes Piemēro spēkā esošos tiesību aktus.

5.2. Maksimālais ražas iznākums

1. 105 hektolitri no hektāra

6. Noteiktais ģeogrāfiskais apgabals

Apgabals aptver Vorderpfalz/Rheinpfalz, t. i., tas plešas no Pfalcas meža kalnu malas rietumos pāri Haardtrand līdz Vorderpfalz zemienei, kas aizņem centrālo un austrumu daļu. Vīnkopība galvenokārt notiek Haardtrand un lesa klātās upstarpās un plakankalnēs. Reģions dabiski robežojas ar Haardtrand rietumos, Reinu austrumos, Elzasu (Francijā) vai Bienwald dienvidos, Worms ziemeļaustrumos un Kirchheimbolanden, Stetten, Gauersheim un Zellertal, ieskaitot Albisheim, Einselthum un Zell pašvaldību teritoriju, ziemeļrietumos.

Ar ACVN apzīmētā produkta apgabalā ietilpst vīndārzi šādu pašvaldību teritorijā: Albersweiler (5426), Albisheim (Pfrimm) (4555), Altdorf (5470), Annweiler am Trifels (Gräfenhausen (5424), Queichhambach (5421)), Bad Bergzabern (5372), Bad Dürkheim (Bad Dürkheim (4351), Grethen (4354), Leistadt (4356), Seebach (4353), Ungstein (4358)), Barbelroth (5360), Battenberg (Pfalz) (4396), Bellheim (5619), Billigheim-Ingenheim (Appenhofen (5383), Billigheim (5386), Ingenheim (5384), Mühlhofen (5385)), Birkweiler Birkweiler (5393), Bischheim (4571), Bissersheim (4404), Bobenheim am Berg (4379), Bobenheim-Roxheim (3951), Bockenheim an der Weinstraße (Großbockenheim (4414), Kleinbockenheim (4415)), Böbingen (5472), Böchingen (5399), Böhl-Iggelheim (Böhl (4006), Iggelheim (4007)), Bolanden (4573), Bornheim (Südliche Weinstraße) (5516), Bubenheim (Donnersbergkreis) (4550), Burrweiler (5491), Dackenheim (4375), Dannstadt-Schauernheim (Dannstadt (3994)), Deidesheim (4310), Dierbach (5358), Dirmstein (4408), Dörrenbach (5366), Ebertsheim (4420), Edenkoben (Edenkoben (5466), 4 Mittelhainger (5467)), Edesheim (Edesheim (5479), 3 Mittelhainger (5480)), Einselthum (4554), Ellerstadt (4339), Erpolzheim (4366), Eschbach (Südliche Weinstraße) (5390), Essingen (5517), Flemlingen (5483), Forst an der Weinstraße (4309), Frankweiler (Südliche Weinstraße) (5397), Freckenfeld (5676), Freimersheim (Pfalz) (5476), Freinsheim (4369), Freisbach (5601), Friedelsheim (4337), Fußgönheim (3978), Gauersheim (4567), Gerolsheim (4407), Gleisweiler (5493), Gleiszellen-Gleishorbach (5374), Göcklingen (5388), Gönnheim (4338), Gommersheim (5474), Großfischlingen (5478), Großkarlbach (4405), Großniedesheim (3962), Grünstadt (Asselheim (4426), Grünstadt (4427), Sausenheim (4428)), Hainfeld (5485), Haßloch (4301), Hergersweiler (5359), Herxheim am Berg (4373), Herxheim bei Landau / Pfalz (5527), Herxheimweyher (5526), Heßheim (3965), Heuchelheim bei Frankenthal (3963), Heuchelheim-Klingen (Heuchelheim (5381), Klingen (5382)), Hochdorf-Assenheim (Assenheim (3995), Hochdorf (3996)), Hochstadt (Pfalz) (Niederhochstadt (5519), Oberhochstadt (5518)), Ilbesheim bei Landau in der Pfalz (5389), Immesheim (4548), Impflingen (5387), Insheim (5529), Kallstadt (4371), Kandel (5671), Kapellen-Drusweiler (5363), Kapsweyer (5355), Kindenheim (4416), Kirchheim an der Weinstraße (4402), Kirchheimbolanden (4577), Kirrweiler (Pfalz) (5455), Kleinfischlingen (5477), Kleinkarlbach (4400), Kleinniedesheim (3961), Klingenmünster (5375), Knittelsheim (5618), Knöringen (5403), Lambsheim (3971), Landau in der Pfalz (Arzheim (5560), Dammheim (5555), Godramstein (5558), Landau (5551), Mörlheim (5553), Mörzheim (5562), Nußdorf (5556), Queichheim (5554), Wollmesheim (5561)), Laumersheim (4406), Leinsweiler (5391), Lingenfeld (5599), Lustadt (Niederlustadt (5597), Oberlustadt (5596)), Maikammer (5453), Marnheim (4572), Meckenheim (4306), Mertesheim (4418), Minfeld (5675), Morschheim (4570), Neuleiningen (4398), Neustadt an der Weinstraße (Diedesfeld (4254), Duttweiler (4252), Geinsheim (4251), Gimmeldingen (4259), Haardt (4258), Hambach (4256), Königsbach (4260), Lachen-Speyerdorf (4253), Mußbach (4261), Neustadt (4257)), Niederhorbach (5362), Niederkirchen bei Deidesheim (4308), Niederotterbach (5357), Oberhausen (Südliche Weinstraße) (5361), Oberotterbach (5364), Obersülzen (4409), Obrigheim (Pfalz) (Albsheim an der Eis (4411), Colgenstein- Heidesheim (4410), Mühlheim (4412), Obrigheim (4413)), Offenbach an der Queich (5515), Ottersheim (4549), Ottersheim bei Landau (5617), Pleisweiler-Oberhofen (5373), Ranschbach (5392), Rhodt unter Rietburg (Rhodt unter Rietburg (5487), 3 Mittelhainger (5488)), Rittersheim (4568), Rödersheim-Gronau (Alsheim-Gronau (3992), Rödersheim (3991)), Römerberg (Berghausen (4071), Heiligenstein (4072), Mechtersheim (4073)), Rohrbach (Südliche Weinstraße) (5530), Roschbach (5481), Rüssingen (4547), Ruppertsberg (4307), Sankt Martin (5451), Schwegenheim (5600), Schweigen-Rechtenbach (Rechtenbach (5353), Schweigen (5351)), Schweighofen (5354), Siebeldingen (5395), Speyer (4101), Steinfeld (5356), Steinweiler (5673), Stetten (4566), Venningen (5468), Vollmersweiler (5677), Wachenheim an der Weinstraße (4336), Walsheim (5401), Weingarten (Pfalz) (5602), Weisenheim am Berg (4377), Weisenheim am Sand (4367), Westheim (Pfalz) (5598), Weyher in der Pfalz (Weyher in der Pfalz (5489), 3 Mittelhainger (5490)), Winden (Germersheim) (5674), Zeiskam (5616), Zellertal (Harxheim (4551), Niefernheim (4552), Zell (4553)).

Precīzu noteikto robežu var redzēt kartēs, kurās parādīti iepriekšminēto pašvaldību teritorijās ietilpstošie vīndārzi, ko norobežo zemesgabali. Minētās kartes var aplūkot tīmekļvietnē www.ble.de/eu-qualitaetskennzeichen-wein.

Qualitätswein (kvalitatīvu vīnu), Prädikatswein (vīnu ar īpašu apzīmējumu), Sekt b.A. (kvalitatīvu dzirkstošo vīnu no noteiktiem reģioniem) vai Qualitätsperlwein b.A. (kvalitatīvu pusdzirkstošo vīnu no noteiktiem reģioniem), kas apzīmēts ar aizsargāto nosaukumu “Pfalz”, drīkst ražot apgabalā, kurš nav noteiktais vīnkopības apgabals, bet kurā ievāktas vīnogas un kurš norādīts marķējumā, ja ražošanas apgabals atrodas tajā pašā federālajā zemē vai blakus esošā federālajā zemē.

7. Vīna vīnogu šķirnes

“Accent”

“Acolon”

“Albalonga”

“Allegro”

“Auxerrois” — “Auxerrois blanc”, “Pinot Auxerrois”

“Bacchus”

“Baron”

“Blauburger”

“Blauer Frühburgunder” — “Frühburgunder”, “Pinot Noir Precoce”, ‘Pinot “Madeleine”, “Madeleine Noir”

“Blauer Limberger” — “Limberger”, “Lemberger”, “Blaufränkisch”

“Blauer Portugieser” — “Portugieser”

“Blauer Silvaner”

“Blauer Spätburgunder” — “Spätburgunder”, “Pinot Nero”, “Pinot Noir”, “Samtrot”

“Blauer Trollinger” — “Trollinger”, “Vernatsch”

“Blauer Zweigelt” — “Zweigelt”, “Zweigeltrebe”, “Rotburger”

“Bolero”

“Bronner”

“Cabernet Blanc”

“Cabernet Carbon”

“Cabernet Carol”

“Cabernet Cortis”

“Cabernet Cubin” — “Cubin”

“Cabernet Dorio” — “Dorio”

“Cabernet Dorsa” — “Dorsa”

“Cabernet Franc”

“Cabernet Mitos” — “Mitos”

“Cabernet Sauvignon”

“Cabertin”

“Calandro”

“Chardonnay”

“Chardonnay Rosé”

“Dakapo”

“Deckrot”

“Domina”

“Dornfelder”

“Dunkelfelder”

“Ehrenbreitsteiner”

“Ehrenfelser”

“Faberrebe” — “Faber”

“Früher Malingre” — “Malinger”

“Früher Roter Malvasier” — “Malvoisie”, “Malvasier”, “Früher Malvasier”

“Färbertraube”

“Gelber Muskateller” — “Muskateller”, “Muscat Blanc”, “Muscat”, “Moscato”

“Goldriesling”

“Grüner Silvaner” — “Silvaner”, “Sylvaner”

“Grüner Veltliner” — “Veltliner”

“Helfensteiner”

“Heroldrebe”

“Hibernal”

“Huxelrebe” — “Huxel”

“Hölder”

“Johanniter”

“Juwel”

“Kanzler”

“Kerner”

“Kernling”

“Merlot”

“Morio Muskat”

“Muscaris”

“Muskat Ottonel”

“Muskat Trollinger”

“Müller Thurgau” — “Rivaner”

“Müllerrebe” — “Schwarzriesling”, “Pinot Meunier”

“Nobling”

“Optima 113” — “Optima”

“Orion”

“Ortega”

“Osteiner”

“Palas”

“Perle”

“Phoenix” — “Phönix”

“Pinotin”

“Piroso”

“Prinzipal”

“Prior”

“Reberger”

“Regent”

“Regner”

“Reichensteiner”

“Rieslaner”

“Rondo”

“Roter Elbling” — “Elbling Rouge”

“Roter Gutedel” — “Chasselas Rouge”

“Roter Muskateller”

“Roter Riesling”

“Roter Traminer” — “Traminer”, “Gewürztraminer”, “Clevner”

“Ruländer” — “Pinot Gris”, “Pinot Grigio”, “Grauburgunder”, “Grauer Burgunder”

“Saint Laurent” — “St. Laurent”, “Sankt Laurent”

“Saphira”

“Sauvignon Blanc”

“Sauvignon Gryn”

“Sauvignon Sary”

“Scheurebe”

“Schönburger”

“Siegerrebe” — “Sieger”

“Sirius”

“Solaris”

“Souvignier Gris”

“Staufer”

“Syrah” — “Shiraz”

“Tauberschwarz”

“Villaris”

“Weißer Burgunder” — “Pinot Blanc”, “Pinot Bianco”, “Weißburgunder”

“Weißer Elbling” — “Elbling”

“Weißer Gutedel” — “Chasselas”, “Chasselas Blanc”, “Fendant Blanc”, “Gutedel”

“Weißer Riesling” — “Riesling”, “Riesling renano”, “Rheinriesling”, “Klingelberger”

“Wildmuskat”

“Würzer”

8. Saiknes vai saikņu apraksts

Strukturālā un ģeoloģiskā ziņā Haardtrand un Vorderpfalz zemienes pieder pie Augšreinas līdzenuma — tektonisku plaisu ielejas, kas stiepjas ZZA–DDR virzienā. Vīnkopība Pfalcā notiek Vorderpfalz/Rheinpfalz, t. i., apgabalā, kas plešas no Pfalcas meža kalnu malas rietumos pāri Haardtrand līdz Vorderpfalz zemienei, kura aizņem centrālo un austrumu daļu. Vīndārzi atrodas vidēji 170 m augstumā virs jūras līmeņa. Vīnkopība galvenokārt notiek Haardtrand un lesa klātās upstarpās un plakankalnēs. Stāvākās nogāzes, kuru slīpums ir līdz 60 % un kurās tādējādi ir izvietoti stāvu nogāžu vīndārzi, atrodas rietumos, Pfalcas meža malās un Haardtrand. Līdzeni vīndārzi (kuru slīpums ir < 10 %) ir sastopami galvenokārt upstarpās un plakankalnēs. Pfalcas vīndārzu vidējais slīpums kopumā ir aptuveni 4,5 %. Vidējais vērsums ir 140° (uz dienvidaustrumiem).

Austrumos pie Pfalcas meža sākas Haardtrand pakalnu malas, kas ir faktiskā Augšreinas līdzenuma plaisu zona. Šajā tikai dažus kilometrus platajā apgabalā ir ļoti daudzveidīgs ģeoloģiskais sastāvs. Papildus terciāra nogulumiem tur vietām atrodami mezozoja ieži. Šādus iežus bieži pilnībā klāj diezgan biezs kvartāra nogulumu slānis. Liela daļa vīnogulāju Pfalcas vīnkopības reģionā aug uz lesa un lesa atvasinājumiem. Vīnogulāji aug arī uz kvartāra upju māla, smilts un grants. Trešais izplatītākais augsnes veids pēc virsmas platības ir terciāra kaļķakmens un merģelis. Vīnogulājus audzē arī uz Rotliegend smilšakmens un raibā smilšakmens, bet tikai ierobežotā apjomā. Kaļķakmens, merģelis un dolomīts no gliemežkaļķakmens, keipera und juras perioda būtībā ir eksotiski ieži. Var atrast arī pilnīgi izolētus Rotliegend un terciāra vulkānisko iežu nogulumus un agrīnā paleozoja iežus.

Augsnes sastāva ziņā primāros nogulumus, kuros izveidojušās parabrūnās, melnzemju un pararendzīnas augsnes, veido less un lesa atvasinājumi. Visbiežāk sastopamās augsnes upju nogulumos ir regosoli un brūnaugsnes, savukārt palienēs sastopamas arī vegen un gley-vegen augsnes. Terciāra nogulumos izveidojušās dažādas augsnes, proti, ferolītu augsnes, ferisialītiskas augsnes un Terrae calcis. Neraugoties uz dziļajām vagām, kas izartas vīnogulāju audzēšanai, joprojām nereti var atpazīt dabiskās augsnes.

Turpinājumā aprakstīts Pfalcas vīnkopības apgabala klimats. Gada vidējā temperatūra ir aptuveni 10 °C, bet vidējā temperatūra veģetācijas periodā ir 14,7 °C. Būtībā temperatūra virzienā no rietumiem (Haardtrand) uz austrumiem (Reinas līdzenums) paaugstinās. Gada vidējais nokrišņu daudzums apgabalā ir (aptuveni) 655 mm, no kuriem 60 % (390 mm) parasti vērojami veģetācijas periodā. Lielākais nokrišņu daudzums ir Pfalcas vīnkopības reģiona dienvidrietumos, savukārt zemākais vidējais nokrišņu daudzums gadā konstatēts tālākajā reģiona ziemeļaustrumu daļā. Pfalcas vīnogulāji veģetācijas periodā saņem vidēji 665 000 Wh/m2 tiešas saules gaismas.

Cilvēkfaktori. Vīnkopji apstrādā lielus, savienotus zemesgabalus, kas nodrošina, ka tajos var labi izmantot mehanizāciju un platības var apstrādāt izmaksefektīvi. Viņi piešķir lielu nozīmi vīnogulāju šķirņu klāstam un to audzēšanas potenciālam, ko nodrošina dažādie augsnes profili. Tā rezultātā patērētājiem ir pieejama plaša garšu palete. Vīna nozare pēdējo 20 gadu laikā ir saņēmusi īpašu impulsu. Pierādījums šim impulsam ir arvien pieaugošais labāko jauno ražotāju skaits. Cilvēkfaktoru pamatā ir gadsimtiem sena vīnkopības tradīcija.

9. Būtiski papildu nosacījumi (iepakojums, marķējums, citas prasības)

Vīns, kvalitatīvs dzirkstošais vīns, pusdzirkstošais vīns

Tiesiskais regulējums:

valsts tiesību akti.

Papildu nosacījuma veids:

papildu noteikumi attiecībā uz marķēšanu.

Nosacījuma apraksts

Apraksts

Lai vīnus varētu marķēt ar tādiem tradicionālajiem apzīmējumiem kā Qualitätswein (kvalitatīvs vīns), Prädikatswein (vīns ar īpašu apzīmējumu), Qualitätsperlwein b.A. (kvalitatīvs dzirkstošais vīns no noteiktiem reģioniem) un Sekt b.A. (kvalitatīvs dzirkstošais vīns no noteiktiem reģioniem), tiem jāveic oficiāla pārbaude. Marķējumā jānorāda šajā saistībā piešķirtais pārbaudes numurs (amtliche Prüfungsnummer jeb A.P.-Nr.). Tas aizstāj partijas numuru.

Papildus aizsargātajam vīna nosaukumam vīna un vīna produktu marķējumā jāiekļauj kāds no tradicionālajiem apzīmējumiem, kas uzskaitīti produkta specifikācijas 5. punkta a) apakšpunktā. Produkta specifikācijas 5. punkta b) apakšpunktā uzskaitīto tradicionālo apzīmējumu izmantošana nav obligāta.

Turklāt vīndārzu reģistrs nodrošina sarakstu, kurā uzskaitīti tādu apgabalu, lielu vīndārzu, atsevišķu vīndārzu un atvērto lauku sistēmu nosaukumi, ko var izmantot kā mazākas ģeogrāfiskās vienības. Vietu un apgabalu robežas tajā norādītas kadastrālo numuru veidā (kadastrālā vienība, kadastrālā apakšvienība, atklāta lauka sistēma, zemesgabals).

To pārvalda Reinzemes-Pfalcas Lauksaimniecības kamera.

Vīndārzu reģistrs ir izveidots un tiek uzturēts, pamatojoties uz:

— Vīna likuma (Weingesetz) 23. panta 3. un 4. punktu;

— Rīkojuma par vīnu (Weinverordnung) 29. pantu;

— Reinzemes-Pfalcas Likumu par vietu un apgabalu noteikšanu un vīndārzu reģistru (Vīndārzu likumu) (Landesgesetz über die Festsetzung von Lagen und Bereichen und über die Weinbergsrolle (Weinlagengesetz));

— 2. panta 16. punktu Reinzemes-Pfalcas Rīkojumā par pienākumiem vīna nozares tiesību aktu jomā (Landesverordnung über Zuständigkeiten auf dem Gebiet des Weinrechts).

Mazāku ģeogrāfisko vienību robežas drīkst mainīt tikai ar kompetentās organizācijas piekrišanu saskaņā ar Vīna likuma 22.g pantu, un kompetentajai organizācijai par jebkādām izmaiņām jāpaziņo Federālajam lauksaimniecības un pārtikas birojam (BLE).

Saite uz produkta specifikāciju

http://www.ble.de/eu-qualitaetskennzeichen-wein

(1) OV L 9, 11.1.2019., 2. lpp.